Természetesen. A VPN-ek a szuperhősök szerepét játsszák az interneten, hiszen javítanak a biztonságodon, az adataid védelmén, sőt kiterjesztik a digitális szabadságodat, de ne felejtsd el, hogy minden szuperhősnek meggyűlik a baja a kriptonittal. Még a legeslegjobb VPN-ek sem kínálnak a következő problémákra megoldást: Teljes értékű vírusirtó és malware-ellenes védelem. Továbbra is a megbízható vírusirtó szoftver használata a válasz erre a problémára, még akkor is, ha a VPN-ek tartalmaznak malware-ellenes blokkolófunkciót. Az internetkapcsolat sebességének javítása. A VPN nem fogja extrém módon felgyorsítani az internetedet, kivéve ha az ISP-d titokban korlátozta a sávszélességedet. Teljes anonimitás. A VPN-ek javítják az adatvédelmedet, de nem leszel ekkor sem teljességgel névtelen. A böngésző-ujjlenyomat készítése, a nyomkövető szkriptek és az adatforgalom elemzése továbbra is segíthet az interneten az utánad való kémkedésben. Ha pedig a VPN szolgáltató eltárolja a naplófájlokat és a 14 Szem Szövetségének egyik tagországában van a székhelye, akkor esetleg átadhatják az adataidat a kormányhatóságoknak. Legális engedély a törvénysértő tevékenységek űzésére. Ne felejtsd el, hogy a VPN-ek használatával nem kapsz zöld utat ahhoz, hogy belevágj az illegális tevékenységekbe, mint például a szerzői jogokkal védett anyagok letöltése vagy a hazádban letiltott weboldalak meglátogatása. Amikor internetezel, mindig tiszteld a törvényt.